Bi tewrbîyayîşê şarê Efrînî ke Kampa Demdeme de ca girewt û endamanê meclîsê Kampa Demdeme, yewîya roşnvîranê Efrînî eşkerayîyek ameye dayene û semedê yewîya Kurdan ame vengdayene.
Eşkerayîye de ame bale ameye antene ke Kurdî qonaxê tarîxî de yê û ame  vantene ke xoverdayîşî û taqîbkerdişê rayîrê şehîdan ra ber deste înan de çîyêk nêmend. Roşnvîran îfade kerd ke hêrişê ke nê wextî de yenê kerdene, seba Kurdan şerê cuye û merge yê û vat, “Efrîn, Şengal, Kerkûk, Cizîr vere çiman de yê coka ma sey roşnvîranê Efrînî veng dane pêroyê Kurdan û rewsenbîrî ke; Kurdênê, Kurdê çar parçeyê Kurdistanî û pêroyê cîhanî, gonîya şehîdan, axê dadîyan, qêrîya domanan, emanet û berpirsîyarîya wijdanî  û tarîxî yo, naye ra zî, ma bibê yew dest, yew veng, yew tewir, ma do barbarîya dişmenî ra bibê cewab. Ma nokokîya xo bide kişta, ma erdo fîraz ê Kurdistanî bi zîhnîyeto tekkesi mevêşnê. Wext wextê Kongreya Neteweyî yo, roja yewbîyayîşî yo, her kes seba naye bixebite, wa qelemê Kurdkî, bi ruhê yewbîyayeyî tarîx binivîsê.”
